
Kuldīgā, Kuldīgas novadā

2024.gada 13.septembrī Nr.1.38/24/187

Ieinteresētajiem piegādātājiem

Kuldīgas novada domes Publisko iepirkumu komisija ir saņēmusi ieinteresētā piegādātāja 09.09.2024. jautājumus par iepirkumu „Ielu apgaismojuma nomaiņa uz LED gaismekļiem Kuldīgas novadā 1.kārta”, ID Nr. KNP 2024/58-EK/EKII”, turpmāk - Iepirkums, un sniedz sekojošu skaidrojumu:

1. [bookmark: _Hlk175648801][bookmark: _Hlk176355799]Jautājums: Nolikuma 3.6. apakšpunktā ir izteikta sekojoša prasība: 
	Atlases prasības, prasības saimnieciskajam un finansiālajam stāvoklim, tehniskajām un profesionālajām spējām, prasības piedāvājuma saturam:
	Iesniedzamie dokumenti (ja attiecināms):

	3.6. Pretendentam līguma izpildē jānodrošina atbildīgais darbu vadītājs ar spēkā esošo būvspeciālista sertifikātu elektroietaišu izbūves darbu vadīšanā, vismaz līdz
1 kV, kuram iepriekšējo piecu gadu periodā vai īsākā laika periodā, ja speciālists savu darbību ir uzsācis vēlāk, (pasūtītājs pieredzi apliecinošos dokumentos ņems vērā arī uzrādīto pieredzi, kas gūta 2024.gadā, līdz piedāvājumu iesniegšanas dienai), kā atbildīgajam darbu vadītājam ir pieredze vismaz 200 (divi simti) LED ielu apgaismojuma gaismekļu uzstādīšanas darbu vadīšanā, kas iegūta ne vairāk kā divu līgumu izpildes ietvaros (ja gaismekļu apjoma pieredze tiek summēta no vairāku līgumu izpildes).
	a)    [..];
b) [..];
c) Piedāvājumam jāpievieno speciālistiem pieprasītās pieredzes apliecinošie dokumenti un parakstīts apliecinājums par pieejamību konkrētā darba izpildei, atbilstoši 2.pielikuma formai
d) [..];
e) [..].


Saskaņā ar minētā punkta prasībām, piedāvājumam jāpievieno speciālista parakstīts apliecinājums par pieejamību konkrētā darba izpildei, atbilstoši 2.pielikuma formai. Nolikuma 2.pielikuma formā "CURRICULUM VITAE (CV) UN PIEEJAMĪBAS APLIECINĀJUMS" ir jāaizpilda punkts "Līguma nosaukums atklātā konkursa: ___________".
Lūdzam Pasūtītāju precizēt, kādu tieši informāciju būtu jānorāda Nolikuma 2.pielikuma formā "CURRICULUM VITAE (CV) UN PIEEJAMĪBAS APLIECINĀJUMS"  par "Līguma nosaukums atklātā konkursa"

Atbilde: Nolikuma 2. pielikuma formā attiecīgajā punktā ir jānorāda esošais iepirkuma nosaukums „Ielu apgaismojuma nomaiņa uz LED gaismekļiem Kuldīgas novadā 1.kārta”.
 
2. Jautājums: par Nolikuma 3.8. punkta “Vispārīgi nosacījumi” 3.8.4. apakšpunktu
Minētā Nolikuma punkta nosacījums nav saprotams, kas tieši uzvarējušam pretendentam būs jāiesniedz, jo prasībā [.. , pieprasīs uzvarējušajam pretendentam iesniegt vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā būs jānorāda ..], iespējams, ir lieks vārds “vai” (iezīmēts ar dzeltenu) vai iztrūkst daļa teksta. 
Minētā punkta tekstā [..Saskaņā ar līguma projektu, līguma izpildes laikā pretendentam būs jāpaziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā. ..] jāprecizē vārds “papildina” (iezīmēts ar dzeltenu) uz vārdu “jāpapildina”, citādi prasība nav saprotama.

 Atbilde: Pasūtītājs norāda, ka uzvarējušajam pretendentam būs jāiesniedz pakalpojumu sniegšanā iesaistīto apakšuzņēmēju (ja tādus plānots iesaistīt) saraksts un šis saraksts jāpapildina, ja pakalpojuma sniegšanās vēlāk tiks iesaistīti papildus apakšuzņēmēji vai veiktas citas izmaiņas.


3. Jautājums:
Nolikuma 5. pielikumā “LĪGUMA PROJEKTS”, turpmāk – Līgums, ir ieviesušās drukas kļūdas , piemēram,  Līguma tekstā (iezīmēts ar dzeltenu) sekojošos punktos: 
· 5.1.1. punktā [ .. Pasūtītājam, no Izpildītāj puses neatsaucamu, ..], 
· 5.1.2. punktā [ .. apņemas nekavēt Izpildītājja pienākumu izpildi.], 
· 12.10 punktā pēdējā teikumā [ .. Izpildītājs s uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.],
· 14.9.punktā [.. pievienoti 2 (divus) pielikumi, ..]
Līguma 5.2.8. punkta nosacījums ir noformulēts nepilnīgi [.. noteiktās tiesības un pienākumi, t.sk., piemēram,.], trūkst teksta daļa.
Līguma pielikumā pievienotā veidnē “Līguma nodrošinājuma veidne”: 
1) nav skaidra teksta (ar dzeltenu iezīmētā vieta) [.. Līguma izpildes bankas/vai apdrošināšanas sabiedrības Darba aizsardzības prasības, veicot darbus garantiju: ..] izmantošanas mērķis konkrētā iepirkuma ietvaros. Lūdzam pārbaudīt un rast iespēju precizēt teksta redakciju, izsakot to sekojošā redakcijā: “Ievērojot to, ka [Izpildītāja nosaukums, reģ. Nr. un adrese], turpmāk – “Izpildītājs”, saskaņā ar iepirkuma procedūras ______ identifikācijas Nr. ___, rezultātā noslēgtā ________ turpmāk – Līgums, nosacījumiem nepieciešams iesniegt Jums Līguma izpildes bankas/vai apdrošināšanas sabiedrības garantiju:”.
2) nav korekti noformulēta teksta daļa [ .. Apņemamies bez nosacījumiem un neatsaucami garantēt kā Primārais saistību nesējs, nevis tikai kā galvotājs, veikt maksājumus pēc Jūsu pirmās prasības, ko parakstījis Jūsu pilnvarotais pārstāvis, saņemšanas, kur motivēti paziņots, ka Izpildītājs nepilda minētā Līguma saistības, un bez jebkādiem iebildumiem par jebkuru naudas summu (-ām) augstāk noteiktajā apmērā. Jums nav nepieciešams pierādīt vai dot pamatojumu vai iemeslus savai prasībai, un Izpildītājam nav tiesību apspriest šo prasību. ..]. 
Atsaucoties uz Latvijas Apdrošinātāju asociācijas izstrādāto dokumentu “Skaidrojošā informācija un ieteikumi par galvojumu apdrošināšanu un tās izmantošanu publiskajos iepirkumos”, kas nosaka, ka apdrošināšanas atlīdzība galvojumu apdrošināšanas gadījumā tiek izmaksāta, ievērojot Apdrošināšanas līguma likumu (27. – 32.pants), novērtējot visus apstākļus un pārliecinoties par apdrošinātā riska iestāšanos.
Atbilstoši tiesu praksei, galvojumu apdrošināšanas līgumam tiek piemēroti arī Civillikuma noteikumi par galvojumiem. Iepriekš minētais nozīmē, ka apdrošinātājs izmaksās apdrošināšanas atlīdzību tikai pēc tam, kad būs saņemti pierādījumi. Attiecīgi, lai Apdrošinātājs varētu veikt apdrošināšanas atlīdzības izmaksu, nepieciešama šāda informācija:
· atsauce uz konkrēto pirmā pieprasījuma galvojuma (garantijas) apdrošināšanas līgumu;
· prasība maksāt noteiktu summu (tā var būt mazāka, bet ne lielāka par apdrošinājuma summu);
· apdrošinātā apliecinājums, ka apdrošinājuma ņēmējs nav izpildījis savas saistības saskaņā ar konkrētu līgumu, kuru nodrošina garantija;
· norāde, kādas tieši saistības apdrošinājuma ņēmējs nav izpildījis (piemēram, nosaucot konkrētu līguma punktu vai konkrētu darbību u.tml.).Lūdzam Pasūtītāju atbilstoši precizēt teksta redakciju. 
3) nav skaidra teksta (ar dzeltenu iezīmētā vieta) [.. Saskaņā ar šo Garantiju institūcijai ir saistības 30 (trīsdesmit) kalendāro dienu laikā izmaksāt Jums vienalga kuru, kaut mazāko summu, ko pieprasa vai galvo, ņemot vērā jebkuru prasību, kas izdarīta pirms garantijas termiņa beigām. Šī garantijas summa samazināsies par jebkuru summu, kuru institūcija izmaksās Kuldīgas novada pašvaldībai saskaņā ar šīs garantijas noteikumiem. .. ] vārdu “vai galvo” izmantošanas mērķis konkrētā iepirkuma ietvaros. Lūdzam precizēt tekstu sekojošā redakcijā: “Saskaņā ar šo Garantiju institūcijai ir saistības 30 (trīsdesmit) kalendāro dienu laikā izmaksāt Jums vienalga kuru, kaut mazāko summu, ko pieprasa, ņemot vērā jebkuru prasību, kas izdarīta pirms garantijas termiņa beigām”. Ņemot vērā iepriekš minēto, lūdzam labot un precizēt Nolikuma 5. pielikumu “LĪGUMA PROJEKTS”. 

Atbilde: 
Informējam, ka līguma slēgšanas gadījumā drukas vai pārrakstīšanās kļūdas tiks atbilstoši labotas, jo tām nav ietekmes uz procedūras norisi attiecīgi šādi precizējumi būs iespējami, t.sk., arī līgumprojekta 5.2.8. punkta nosacījumi tiks papildināti vai dzēsti, ja nebūs nepieciešamība pēc šāda apraksta.
 Attiecībā uz 2) jautājumu, Pasūtītājs norāda, ka jau pašā iepirkuma nosacījumos ir iekļauta prasība par beznosacījuma garantijas iesniegšanu, attiecīgi izmaiņas netiek veiktas. Pasūtītāja līdzšinējā pieredze rāda, ka apdrošinātājiem nesagādā problēmas izsniegt polisi atbilstoši Iepirkumā iekļautajiem nosacījumiem.

4. Jautājums: par Nolikuma pielikuma “6_2_pielik_specif_tehn piedava” 1.1. prasībām
Nolikuma pielikuma “6_2_pielik_specif_tehn piedava” 1.1. punkts nosaka:  
	1.1.
	Gaismas avota tips:
	LED (gaismas diodes). Gaismas krāsas temperatūra 2700/3000K atbilstoši ielu tehniskajam raksturojumam


Paskaidrojam, ka LED (gaismas diodei – “Light emitting diode”) ir gaismas krāsas amplitūda, ko nosaka krāsu tolerance jeb MacAdams līkne (initial MacAdam). MacAdams ir parametrs, kas atspoguļo izšķirtspējas līmeni. MacAdams mērvienība ir SDCM (Standard Deviation of Color Matching jeb gaismas toņa piemērotības standarts).

Lai gan LED diodes tiek izgatavotas pēc vienādas specifikācijas, katrai no tām ir sava dabīga gaismas temperatūra. Tā kā LED gaismekļos tiek izmantots liels skaits LED diožu, lai iegūtu homogēnu gaismas krāsu, LED diodes savā  starpā nedrīkst pārāk daudz atšķirties. Risinājums ir sakārtot diodes pēc to izšķirtspējas līmeņa.
MacAdam līkne parāda kā gaismas diodes, kas pieder noteiktai ražošanas līnijai, atšķiras no standarta vērtībām to krāsu konsistencē. Kopš 2013. gada 1. septembra Eiropas Savienības ražotājiem ir jāsniedz informācija par šīm novirzēm. Klasiski āra apgaismojumam paredzētās LED diodes atbilst MacAdams 5 soļu līknei, un ir pielietojamas telpās un ārā, kur ir vispārējas gaismas toņa kvalitātes prasības vai kur gaismas toņa kvalitāte nav augsta.
Līdz ar to, gaismkļu ražotājiem nav iespējams nodefinēt precīzu saražotā gaismekļa gaismas plūsmas vērtību K (kelvinos), piemēram, precīzi 2700 vai 3000 K.
Lūdzam Pasūtītāju apstiprināt, ka ir pieļaujama K vērtības pielaide +/- 5% un precizēt Nolikuma pielikuma “6_2_pielik_specif_tehn piedava” 1.1. punkta prasību (kādu izmanto Pasūtītāji citos Latvijas iepirkumos) , izsakot to  sekojošā redakcijā:
	1.1.
	Gaismas avota tips:
	LED (gaismas diodes). Gaismas krāsas temperatūra 2700/3000K (+/-5%) atbilstoši ielu tehniskajam raksturojumam



Atbilde: Precizētas pielikuma  “6_2_pielik_specif_tehn piedava” 1.1. punkta prasības

5. Jautājums:  par Nolikuma pielikuma “6_2_pielik_specif_tehn piedava” 1.5. prasībām
Nolikuma pielikuma “6_2_pielik_specif_tehn piedava” 1.5. punkts nosaka: 
	1.5.
	Gaismekļa krāsa:
	Pelēks  (piemēram, RAL 9006 un RAL 9005) atbilstoši ielu tehniskajam raksturojumam


No minētā punkta prasības neizriet precīzs definējums, ka gaismekļa krāsai jābūt pelēkai, jo paskaidrojošā punkta daļā “(piemēram RAL 9006 un RAL 9005)” ir norādītas divas krāsas, t.i. RAL 9006, kas nozīmē krāsas toni – pelēka, un RAL 9005 – melns. Nolikuma pielikuma “4_pielik_Ielu_tehniskais_raksturojums_gaismekli” tabulā kolonnā “Gaismekļa krāsa RAL” ir norādīta pelēkā krāsa. Līdz ar to lūdzam Pasūtītāju precizēt nolikuma pielikuma “6_2_pielik_specif_tehn piedava” 1.5. punktu, svītrojot krāsu toni “RAL 9005” – melns. 

Atbilde: Precizētas pielikuma  “6_2_pielik_specif_tehn piedava” 1.5. punkta prasības

6. Jautājums: par Nolikuma pielikuma “6_2_pielik_specif_tehn piedava” 1.11. prasībām
Nolikuma pielikuma “6_2_pielik_specif_tehn piedava” 1.11. punkts nosaka: 
	1.11.
	Aizsardzība pret zibens triecienu:
	Jā


Lūdzam Pasūtītāju precizēt, kādām prasībām jāatbilst aizsardzībai pret zibens triecienu -  gaismeklī iebūvētajai aizsardzībai vai papildus ierīcei aizsardzībai pret zibens triecienu?
Ierosinām veikt minētās prasības formulējuma grozījumus, izsakot prasību sekojošā redakcijā: 
	1.11.
	Aizsardzība pret zibens triecienu:
	Barošanas blokā iebūvēta aizsardzība vai papildus ierīce aizsardzībai pret zibens triecienu atbilstoši EN 61643 standarta prasībām



Atbilde: Atbilde: Precizētas pielikuma  “6_2_pielik_specif_tehn piedava” 1.11. punkta prasības.

7. Jautājums: par Nolikuma pielikuma “6_2_pielik_specif_tehn piedava” 1.19. prasībām
Nolikuma pielikuma “6_2_pielik_specif_tehn piedava” 1.19. punkts nosaka: 
	1.19.
	Gaismekļu barošanas bloka papildus tehniskās prasības:
	[..];
[..];
Pretendents par saviem līdzekļiem nodrošina iespēju ieprogrammēt autonomu dimēšanas režīmu saskaņā ar pasūtītāja līguma izpildes laikā iesniegtiem dimēšanas grafikiem.


Lūdzam Pasūtītāju apstiprināt, ka Pretendents pareizi saprot, ka prasības izpilde paredz, ka Pretendents par saviem līdzekļiem nodrošina uzstādāmo gaismekļu programmēšanu atbilstoši Pasūtītāja norādītajiem parametriem (gaismas intensitātes līmeņiem laika zonās) pirms gaismekļu piegādes. 
Vai arī Pasūtītājs paredzējis, ka programmēšanas darbi ir nepieciešami arī pēc gaismekļu piegādes, šādā gadījumā, nosakot programmēšanas veikšanas biežumu ne biežāk kā 1x gadā?

Atbilde: Programmēšanas darbi ir nepieciešami arī pēc gaismekļu piegādes, esošā līguma termiņā. 

8.jautājums par Nolikuma pielikuma “6_2_pielik_specif_tehn piedava” 1.22. prasībām
Nolikuma pielikuma “6_2_pielik_specif_tehn piedava” 1.22. punkts nosaka: 
	1.22.
	Gaismekļa kalpošanas laiks ne mazāk kā:
	100 000h (L90B10) pie 25°C


Vēršam Pasūtītāja uzmanību, ka, lai Pasūtītājs varētu pārliecināties par gaismekļa kalpošanas laiku pie konkrētās piedāvātās maksimālās gaismekļa jaudas, temperatūras uz LED diodi, tehniskajā specifikācijā noteiktās gaismekļa darba temperatūras, nepieciešams izvirzīt prasību iesniegt TM-21 vai līdzvērtīgu testa protokolu. Līdz ar to, lūdzam Pasūtītāju papildināt nolikuma pielikuma “6_2_pielik_specif_tehn piedava” 2. sadaļu “Citas prasības”, nosakot prasību iesniegt piedāvāto gaismekļu TM-21 vai ekvivalentu testa pārskatu, kas apliecina gaismekļu dzīves ilgumu.

Atbilde: Pasūtītājs neizvirzīs konkrētas prasības par dokumentu iesniegšanu, lai pārliecinātos par gaismekļa kalpošanas laiku. Taču Ministru kabineta 2017. gada 20.jūnija noteikumu Nr. 353 „Prasības zaļajam publiskajam iepirkumam un tā piemērošanas kārtība” 2.2.1.5. punkts nosaka, ka pretendenti iesniedz atbilstības pierādījumus.  Līdz ar to, Pasūtītājs norāda, ka pretendentiem būs jāiesniedz dokumentāciju, kas apliecina prasības izpildi. 

9.jautājums par Nolikuma pielikuma “6_2_pielik_specif_tehn piedava” 2.3.4.-2.3.10. prasībām
Nolikuma pielikuma “6_2_pielik_specif_tehn piedava” zemāk minētie punkti nosaka: 
	CE atbilstības deklarācijā ir jābūt norādei, kas apliecina atbilstību attiecīgajām (zemāk minētajiem)  direktīvām un Latvijas standartiem. Pretendentam jāiesniedz dokuments, kas apliecina atbilstību minētajiem standartiem. 
Dokumentu atļauts iesniegt jebkurā valodā, pievienojot tulkojumu latviešu valodā.        

	2.3.1.
	ES direktīva Nr. 2014/30/ES
	Jā

	2.3.2.
	ES direktīva Nr. 2014/35/ES
	Jā

	2.3.3.
	ES direktīva Nr. 2011/65/EK (RoHS direktīva)
	Jā

	2.3.4.
	LVS EN 60598-2-3:2003 + A1:2011
	Jā

	2.3.5.
	LVS EN 60598-1:2009 + A11:2009
	Jā

	2.3.6.
	LVS EN 61547:2010
	Jā

	2.3.7.
	LVS EN 55015:2013
	Jā

	2.3.8.
	LVS EN 61000-3-2:2015
	Jā

	2.3.9.
	LVS EN 61000-3-3:2013
	Jā

	2.3.10.
	LVS EN 61347-2-13:2007
	Jā


Paskaidrojam, ka starptautiskās atbilstības novērtēšanas institūcijas, kas ir akreditētas atbilstoši standartam LVS EN 60598-2-3:2003 + A1:2011, LVS EN 60598-1:2009 + A11:2009 un LVS EN 61347-2-13:2007 (iezīmēts ar dzeltenu) un var veikt produktu testēšanu atbilstoši šim standartam, ir tiesīgas atsaukties tikai uz starptautiskiem (ISO/IEC) vai Eiropas (EN) standartiem, bet ne nacionāliem (piem. LVS) standartiem, līdz ar ko gan ENEC sertifikātā, gan, attiecīgi, CE deklarācijā, var tikt iekļauta atsauce tikai uz EN 60598-2-3:2003 + A1:2011, EN 60598-1:2009 + A11:2009, LVS EN 61347-2-13:2007 standartiem. Līdz ar to lūdzam Pasūtītāju veikt grozījumus augstāk minētajā punktā, svītrojot apzīmējumu “LVS”.

Atbilde: Precizētas pielikuma  “6_2_pielik_specif_tehn piedava”  2.3. punkta prasības.

10.jautājums par Nolikuma pielikuma “6_2_pielik_specif_tehn piedava” 2.8. prasībām
Nolikuma pielikuma “6_2_pielik_specif_tehn piedava” 2.8. punkts nosaka: 
	2.8.
	Piedāvātie gaismekļi atbilstoši standartam LM-79-08 (līguma izpildes posmā būs jāiesniedz testa protokols)
	Jā


Vēlamies nrādīt, ka apgaismojumam “Zaļais publiskais iepirkums” prasību piemērošana publiskajā iepirkumā ir obligāta, to nosaka Ministru kabineta 2017. gada 20.jūnija noteikumi Nr. 353 „Prasības zaļajam publiskajam iepirkumam un tā piemērošanas kārtība”. Nolikuma pielikuma “6_2_pielik_specif_tehn piedava” 2.2. sadaļas “Zaļais publiskais iepirkums” 2.2.1.9. nosaka, ka “Par piedāvātiem gaismekļiem pretendents iesniedz fotometrijas datus, kas iegūti, veicot gaismekļa testēšanu saskaņā ar piemērojamiem standartiem”, no kā izriet, ka pretendentiem ir jāiesniedz piedāvāto gaismekļu konfigurāciju atbilstību fotometrijas faili.
Lai Pasūtītājs varētu gūt pārliecību par piedāvāto gaismekļu konfigurāciju atbilstību iesniegtajiem fotometrijas failiem, t.i. par piedāvājumā norādītajiem gaismekļu parametriem kā gaismekļa jauda, lumeni, lumeni uz vatu, kā arī par to, vai tehniskie pamata dati attiecībā uz jaudu un efektivitāti ir atbilstoši, kā tas ir norādīts pielikuma “6_1_TS_tehn_pied_tame_grafiks (2)” darblapā “Tehniskais_piedavajums”, aicinām noteikt prasību LM-79-08 vai ekvivalentus testa protokolus iesniegt kopā ar piedāvājumu un par katru no fotometrijas aprēķinos izmantotajām gaismekļu konfigurācijām, veicot minētā punkta prasības grozījumus, izsakot to sekojošā redakcijā: 
	2.8.
	Piedāvātie gaismekļi atbilstoši standartam LM-79-08 (jāiesniedz testa protokols par visām fotometrijas aprēķinos izmantotajām gaismekļu konfigurācijām)
	Jā



Atbilde: Norādām, ka pretendents ir atbildīgs par atbilstošu un patiesu informācijas sniegšanu sagatavojot iepirkuma piedāvājumu. Līdz ar to, Pasūtītājs šobrīd neplāno labot iepirkuma dokumentāciju un saglabā prasību par protokolu iesniegšanu līguma izpildes posmā. 

11.jautājums par Nolikuma pielikuma “6_2_pielik_specif_tehn piedava” 2.9. prasībām
Nolikuma pielikuma “6_2_pielik_specif_tehn piedava” 2.9. punkts nosaka: 
	2.9.
	Apgaismojuma aprēķins DIALux vidē vai analogā (gan pdf, gan elektroniskā *.evo faila formātā) atbilstoši tehniskās specifikācijas norādītajiem ielu tehniskiem datiem.
	Jā


Lūdzam Pasūtītāju apstiprināt, ka apgaismojuma aprēķina projektu pretendents drīkst sagatavot Dialux programmai ekvivalentā programmā/vidē – Relux, un ka piedāvāto gaismekļu apgaismojuma aprēķina projektu elektroniskā formā un apgaismojuma aprēķina projekta atskaiti drīkst iesniegt Relux *.rdf un Relux *.pdf faila formātā, precizējot prasības redakciju:
	2.9.
	Apgaismojuma aprēķins DIALux, Relux vai analogā vidē (gan pdf, gan elektroniskā *.evo, *.rdf vai ekvivalenta faila formātā) atbilstoši tehniskās specifikācijas norādītajiem ielu tehniskiem datiem.
	Jā



Atbilde:
Pasūtītājs ir norādījis, ka aprēķins iesniedzams DIALux vai analogā vidē. Arī pretendents ir secina, ka Relux ir ekvivalenta vide Pasūtītāja prasītajai. Līdz ar to, nav saprotama pretendenta prasība par tehniskās specifikācijas papildināšanu. Ja piedāvātā vide ir analoga, tad Pasūtītāja definētā prasība tiek izpildīta un tā netiek mainīta.

12.jautājums par gaismekļa uzturēšanas koeficientu MF (Maintenance factor) factor (MF).
Lai visi ieinteresētie pretendenti varētu sagatavot savstarpēji salīdzināmus piedāvāto gaismekļu apgaismojuma aprēķinus Dialux/Relux programmā, lūdzam sniegt informāciju:
1. Kādu maintenance factor (gaismas apkopšanas koeficients) jāizmanto aprēķina veikšanai; 
1. Kāda ir ceļa virsmas atstarošanās klase un koeficients.
Lai nodrošinātu Iepirkuma mērķa – elektroenerģijas patēriņa samazinājumu ielu apgaismojumam un, attiecīgi, siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā – sasniegšanu, aicinām Pasūtītāju izvirzīt prasību “Projektā gaismas zudumu koeficients jāpieņem 0,80,  ceļa virsmas atstarošanās koeficients “asfalta betona segums” CIE R3 q0 0.07,” kas ir ierasta prakse citos Latvijas un Baltijas valstu iepirkumos.
Lūdzam Pasūtītāju papildināt pielikuma 6_2 – Kopējais prasību piedāvājums gaismekļiem 2.9.punktu, izsakot to šādā redakcijā:
	N.p.k.
	Parametrs
	Pieprasīts
	Piedāvātais

	2.9.
	Apgaismojuma aprēķins DIALux vidē vai analogā (gan pdf, gan elektroniskā *.evo faila formātā) atbilstoši tehniskās specifikācijas norādītajiem ielu tehniskiem datiem. Projektā gaismas zudumu koeficients jāpieņem 0,80,  ceļa virsmas atstarošanās koeficients “asfalta betona segums” CIE R3 q0 0.07.
	Jā
	



Atbilde:
Pretendentiem jāizmanto Maintenance factor 0.8 un ceļa parametri CIE R3; q0: 0.07. Ņemot vērā, ka Pasūtītāja sniegtās atbildes ir saistošas visiem pretendentiem, tad iepirkuma dokumentācija netiks papildināta. 

13.jautājums par Nolikuma pielikuma “6_2_pielik_specif_tehn piedava” 2.10. prasībām
Nolikuma pielikuma “6_2_pielik_specif_tehn piedava” 2.10. punkts nosaka: 
	2.10.
	Piedāvāto gaismekļu fotometrijas faili 
(gan *.pdf, gan elektroniskā *.ldt vai *.ies faila formātā) saskaņā ar standartu EN 13032
	Jā


Vēlamies norādīt, ka *.ldt faili un to saturs, savas specifikas dēļ, nav izmantojami .pdf  formātā. Būtībā *pdf formāta failu aizvieto LM-79 atskaite, kas ir informatīvi pārskatāma. 
Lūdzam izslēgt prasību par piedāvāto gaismekļu fotometrijas faila iesniegšanu *.pdf formātā.

Atbilde: Precizētas pielikuma  “6_2_pielik_specif_tehn piedava”  2.10. punkta prasības.

14.jautājums par Nolikuma pielikumu “4_pielik_Ielu_tehniskais_raksturojums_gaismekli” Krasta iela
1. 
Nolikuma pielikumā “4_pielik_Ielu_tehniskais_raksturojums_gaismekli” Krasta ielā “Zaļā zona gaismekļa pusē” ir norādīts  apzīmējums 2.5\2 (skatīt 1.attēlu).
[image: A screenshot of a spreadsheet

Description automatically generated]
1. attēls. Ekrānuzņēmums no Nolikuma pielikuma “4_pielik_Ielu_tehniskais_raksturojums_gaismekli”
Lūdzam skaidrot, kā ir jāsaprot norādītais apzīmējums Krasta ielā? Lūdzam precizēt ielas ar nosaukumu “Krasta iela” zaļās zonas platumu un izvietojumu gaismekļa pusē.

Atbilde: Gaismekļa pusē atrodas gan zaļā autostāvieta, gan zaļā zona, tāpēc nepieciešams norādīt 2 zaļās zonas. Pievienojam attēlu ar ielas izkārtojuma attēlojuma piemēru Dialux programmā.
[image: A diagram of a road

Description automatically generated]

15.jautājums par Nolikuma pielikumu “4_pielik_Ielu_tehniskais_raksturojums_gaismekli” Pilsētas laukums (Zaļā zona)
Nolikuma pielikumā “4_pielik_Ielu_tehniskais_raksturojums_gaismekli” visām ielām, izņemot ielas, kur aprēķins nav jāveic, un ielu “Pilsētas laukums (Zaļā zona)”, ir norādīts balsta attālums no braucamās daļas metros skaitliskā vērtībā. Ielā art nosaukumu “Pilsētas laukums (Zaļā zona)” balsta attālums no braucamās daļas (metros) ir norādīts ar burtu “d” (skatīt 2.attēlu).
[image: A screenshot of a computer

Description automatically generated]
2. attēls. Ekrānuzņēmums no Nolikuma pielikuma “4_pielik_Ielu_tehniskais_raksturojums_gaismekli”

Lūdzam precizēt ielas ar nosaukumu “Pilsētas laukums (Zaļā zona)” balsta attālumu no braucamās daļas (metros).
Ņemot vērā to, ka atbildes sagatavošanai nepieciešams veikt padziļinātu izpēti un iegūt papildus informāciju no speciālistie,, pasūtītājs pagarina atbildes sniegšanas termiņu un atbildi sniegs tiklīdz būs iegūta un apstrādāta papildus informācija. Vienlaikus komisija norāda, ka ir saņemti arī citi papildus jautājumi, kur, iespējams, būs nepieciešami grozījumi iepirkuma dokumentācijā, attiecīgi, iespējams tiks atkārtoti pagarināts piedāvājumu sagatavošanas termiņš.


16.jautājums par Nolikuma pielikumu “4_pielik_Ielu_tehniskais_raksturojums_gaismekli” Pilsētas laukums iela
Nolikuma pielikumā “4_pielik_Ielu_tehniskais_raksturojums_gaismekli” visām ielām ir norādīts balsta garums (metros) skaitliskā vērtībā. “Pilsētas laukuma iela” balsta garums (metros) ir norādīts 8;14 (skatīt 3.attēlu).
[image: A screen shot of a computer

Description automatically generated]
3 attēls. Ekrānuzņēmums no Nolikuma pielikuma “4_pielik_Ielu_tehniskais_raksturojums_gaismekli”
Lūdzam precizēt ielas ar nosaukumu “Pilsētas laukums iela” balsta garumu (metros), kas jāizmanto apgaismojuma aprēķina veikšanai.

Ņemot vērā to, ka atbildes sagatavošanai nepieciešams veikt padziļinātu izpēti un iegūt papildus informāciju, pasūtītājs pagarina atbildes sniegšanas termiņu un atbildi sniegs tiklīdz būs iegūta un apstrādāta papildus informācija. Vienlaikus komisija norāda, ka ir saņemti arī citi papildus jautājumi, kur, iespējams, būs nepieciešami grozījumi iepirkuma dokumentācijā, attiecīgi, iespējams tiks atkārtoti pagarināts piedāvājumu sagatavošanas termiņš




Sakarā ar iepriekš minēto, Komisija publicē pasūtītāja profilā šo skaidrojumu, nosūtot to arī jautājuma uzdevējam. Ņemot vērā, ka tiek precizēta iepirkuma dokumentācija, Komisija vienlaikus pagarina pieteikumu iesniegšanas termiņu un publicē nolikuma un norādītās iepirkuma dokumentācijas grozījumu failus.



Komisijas priekšsēdētāja vietnieks			* (paraksts)		Aivis Tjagunovičs



*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

